בשנת 1800 איבד היילי גם את בנו הטבעי, תומאס אלפונסו היילי, שאליו היה קשור מאוד. הוא היה תלמידו של ג'ון פלקסמן, שאליו הופנה המאמר של היילי על פיסול (1800). פלקסמן הכיר את ויליאם בלייק להיילי. אחרי שהיילי עבר בשנת 1800 לכפר בפלפאם, סאסקס, בלייק התיישב לידו למשך שלוש שנים כדי לחרוט את האיורים לספר על חייו של קאופר. ספר זה הוא יצירתו הידועה ביותר של היילי, פורסם בשנים 1803–1804 ב-5 כרכים.
היילי מת בפלפאם ב-12 בנובמבר 1820.
יצירה.
היילי כבר כתב שירה כאשר ב-1771 הטרגדיה שכתב על האב הפגוע, נדחתה על ידי דייוויד גאריק. היילי זכה לתהילה ממנה נהנה בקרב בני דורו בעזרת מאמריו ואיגרותיו הפואטיות: "איגרת פואטית לצייר" (1778) המופנית לידידו ג'ורג' רומני. "מסה על היסטוריה" (1780), בשלוש איגרות, הממוענות לאדוארד גיבון. מסה על שירה אפית (1782) מופנית לוויליאם מייסון. "ניצחונות המזג" (1781) היית היצירה הפופולרית ולכן הודפסה בשתים עשרה או ארבע עשרה מהדורות יחד עם "ניצחונות המוזיקה" ( 1804). מחזה טרגדיה שלו מ-1789 "מרסלה" הוצג בדרורי ליין.
ב-1805 פרסם בלדות המבוססות על אנקדוטות של חיות, עם איורים של ויליאם בלייק. במשך שתים עשרה השנים האחרונות לחייו קיבל היילי קצבה עבור כתיבת זיכרונותיו.
מורשת.
בשנת 2007, התערוכה "משוררים בנוף: הרוח הרומנטית באמנות הבריטית" שאצר סיימון מרטין ונערכה בגלריה פאלנט האוס בצ'יצ'סטר הבליטה את תפקידו של היילי כפטרון וידיד של אמנים כולל ויליאם בלייק, ג'ורג' רומני, ג'ון פלקסמן וג'וזף רייט מדרבי.
משפחה.
בשנת 1769 נישאה היילי לאלייזה בול (1750–1797), בתו של תומאס בול, דיקן צ'יצ'סטר. אלייזה בול היילי הייתה מתרגמת ומסאית. היא תרגמה לאנגלית שני חיבורים מאת המסאית הצרפתייה אנה תרז דה למברט (1647 – 1733) שפורסמו ב-1780 כמאמרים על ידידות וזקנה. שש עשרה שנים מאוחר יותר היא פרסמה חיבור מקורי, "ניצחון ההיכרות על הידידות: מסה לעתיד" (1796).
היא מתה ב-1797.
היילי נפרד ממנה ב־1789 והתחתן שנית ב-1809 עם מרי וולפורד, אך גם הם נפרדו לאחר שלוש שנים.
גן המגנים
פאולה (אי)
לחדר ברהימי
אנוק וטר
המטבח של מנצ'גו (ספרד)
ארנולד גוילינקס
דרוש
סאבנאוטיקה
סאבנאוטיקה הוא משחק וידאו בעולם פתוח, מסוגת אקשן, הרפתקה והישרדות שפותח ופורסם על ידי "Unknown Worlds Entertainment". במשחק השחקנים חופשיים לחקור את האוקיינוס שעל פני כוכב הלכת החייזרי 4546B, לאחר שספינת החלל שלהם, ה"אורורה", מתרסקת על פני הכוכב. כדי לשרוד, השחקן חייב לצבור משאבים, למצוא אוכל ולהרוג חיות שונות שנמצאות על פני הכוכב.
המשחק שוחרר בגישה מוקדמת (Early Access) עבור Microsoft Windows בדצמבר 2014, עבור macOS ביוני 2015, ועבור Xbox One במאי 2016. הוא יצא לשווקים בינואר 2018 עבור Microsoft Windows ו-macOS, ועבור Xbox One ו-PlayStation 4 בדצמבר 2018. הגרסאות לPlaystation5, לNintendo Switch ולXbox Series X/S שוחררו רק במאי 2021.
נכון לינואר 2020 כ-5 מיליון עותקים של המשחק נמכרו. בשל ההצלחה פותח משחק המשך המכונה "סאבנאוטיקה: מתחת לאפס", והוא יצא לשווקים ב-14 במאי 2021.
המשחק.
סאבנאוטיקה הוא משחק המתרחש בסביבת עולם פתוח ומשוחק מנקודת מבט מגוף ראשון. השחקן משחק את השורד היחיד של התרסקות הספינה "אורורה", ריילי רובינסון, כשהוא תקוע על כוכב מיימי בשם 4546B.
המטרה העיקרית של המשחק היא לחקור את האוקיינוס ולשרוד את הסכנות שבו, תוך השגת חפצים וחומרים והגעה למקומות במפה, לשם התקדמות העלילה. השחקן יכול לאסוף משאבים מהעולם ולבנות בעזרתם כלים בסיסיים וכלי שיט שמסייעים לו להתקדם.
השחקן צריך גם לקיים אינטראקציה עם עולם החי שנמצא על כוכב הלכת.
רוב המשחק משוחק מתחת לפני הים, אך בעולם נמצאים גם שני איים שניתן לחקור אותם והשחקן יכול גם לחקור את שרידי ספינת ה"אורורה".
למשחק מחזור יום ולילה מדומה שמשפיע על תנאי הראות.
עם תחילת משחק חדש, על השחקנים לבחור מצב קושי מבין ארבעת המצבים הבאים:
עלילת המשחק.
המשחק מתרחש בעתיד הרחוק. הספינה "אורורה" היא ספינת חלל עמוק שנשלחה על ידי תאגיד ענק שנקרא "אלטרה" למסע ארוך לגבולות החלל הידוע. מטרתה המוצהרת של הספינה הייתה לבנות חלק ממערך שמספק נסיעה מהירה בחלל, אך הייתה לה גם מטרה משנית נוספת שלא הייתה ידועה לרוב הצוות, והיא - להציל את צוות הספינה "דגאסי" שהתרסקה על כוכב הלכת "4546B" כעשור לפני כן. כאשר האורורה מתקרבת לכוכב הלכת, היא מותקפת על ידי קרן אנרגיה שמגיעה מפני כוכב הלכת. קרן האנרגיה פוגעת קשות בספינה, וחלק מהצוות שלה מספיקים להגיע לתאי מילוט, רגעים לפני שהספינה מתרסקת על פני כוכב הלכת. אחד מחברי הצוות שמצליחים להימלט הוא ריילי רובינסון, הדמות שאותה השחקן משחק. לאורך המשחק ריילי מקבל תשדירי רדיו מתאי מילוט אחרים שהצליחו לנחות, אבל כשהוא מגיע אליהם הוא מגלה שכולם מתו בדרכים שונות, מה שמותיר את ריילי כשורד לבד. ריילי לומד ששלושה אנשים מצוות הספינה "דגאסי" שרדו את ההתרסקות והצליחו להקים מספר בסיסים על פני כוכב לכת, אך לאחר זמן מה שניים מהשורדים מתו והשלישי מונח כמת.
ריילי לומד גם על קיומו של גזע שנקראים הקודמים ("Precursor") - גזע עתיק ומתקדם ביותר שהגיע ל-4546B כ-1,000 שנים קודם לכן בחיפוש אחר תרופה למחלה הנקרא "קהארה". הקודמים גילו את הקהארה במהלך מחקר של כוכב לכת אחר, וכתוצאה מכישלון בנוהלי הבידוד שהם החילו על הכוכב - המחלה התפשטה לכוכבי לכת אחרים והרגה כ-140 מיליון פרטים.
הקודמים תרו אחר תרופה למחלה באלפי כוכבי לכת עד שהם הגיעו לכוכב הלכת 4546B, שם הם מצאו לווייתנית מסוג "קיסרית ים" שמייצרת אנזים שיכול לרפא את הקהארה. הלווייתנית שהם מצאו הייתה מבוגרת מכדי לייצר את האנזים בכמות גבוהה מספיק, והביצים היחידות שהיא הטילה לא בקעו. הקודמים בנו מספר מתקני מחקר על פני כוכב הלכת בניסיון לחקור את הלווייתנית ולגרום לביציה לבקוע. בניסיון לחקור את תהליך בקיעת הביצים של קיסרית הים - הקודמים לקחו מלווייתנית מסוג "דרקון ים" את ביציה, אך האמא הרסה את מתקן המחקר בו נמצאו הביצים, כשהיא משחררת, מבלי משים, את הקהראה לפני כוכב הלכת.
הקודמים נסו מכוכב הלכת, והפעילו מתקן שיאכוף את הבידוד של כוכב הלכת. מתקן זה יורה בכל ספינה שמנסה לצאת או להיכנס לכוכב הלכת, ומתברר שהוא הגורם להתרסקות הדגאסי והאורורה. ניתן להשבית את המתקן, אך יכול לעשות זאת רק אדם שלא נדבק בקהארה.
במהלך המשחק ריילי מקבל תשדירי רדיו מספינת חלל בשם "סאנבים" (קרן שמש), שבאה ל-4546B במטרה להציל את מי ששרד את התרסקות האורורה. ריילי לא יכול לתקשר עם הסאנבים ולהזהיר אותה לגבי מתקן אכיפת הבידוד ולכן כאשר היא מתקרבת לכוכב היא נורית ומתרסקת. ישנה גם אפשרות לכבות את מתקן אכיפת הבידוד לפני שהסאנבים מגיעה. במקרה כזה הסאנבים מודיעה ברדיו שהיא לא יכולה להתקרב לכוכב הלכת בגלל שדה אסטרואידים שנמצא לידו.
קיסרית הים, שרוצה לשחרר את צאצאיה לחופשי, מתקשרת עם ריילי טלפתית ומכווינה אותו למיקום מתקן הכליאה בו היא נמצאת. היא מספקת לריילי את המידע לגבי תהליך בקיעת הביצים, הוא עוקב אחר הוראותיה, הביצים בוקעות והלוויתנים שבוקעים משחררים את האנזים המרפא לסביבה. ריילי נרפא ומשבית את מתקן אכיפת הבידוד. הוא בונה טיל בריחה ומצליח לצאת מהכוכב. בזמן שהטיל יוצא מהכוכב, קיסרית הים מתקשרת עם ריילי פעם אחרונה ונפרדת ממנו.
פיתוח.
"סאבנאוטיקה" הוכרז על ידי Unknown Worlds Entertainment ב-17 בדצמבר 2013. צ'רלי קליבלנד הוכרז כבמאי וכמתכנת המשחקים הראשי, ויו ג'רמי הוכרז כמפיק. את המוזיקה למשחק הלחין סיימון צ'ילינסקי.
קליבלנד הושפע רבות מ"מיינקראפט", שלדעתו "שינה את תעשיית המשחקים" ו"זרק את כל המשחקים הרגילים שסבבו סביב אתגרים והתקדמות". השחרור של מיינקראפט חפף עם השחרור של המשחק "Natural Selection 2" - משחק נוסף מבית Unknown Worlds Entertainment. קבוצת הפיתוח של המשחק הייתה מאוכזבת, רצתה לנסות משהו חדש והחליטה לפתח משחק כזה. קליבלנד הושפע גם מצלילה, מהפילמוגרפיה של ג'יימס קמרון, ולפיו גם מ"רק התחושה של לחקור את מעמקי האוקיינוס העמוק, האפל, היפה והנורא. אני מרגיש כאילו אני חוקר, כמעט אסטרונאוט, שאני לא יודע מה אמצא". קליבלנד לא ראה את המשחק כמשחק הישרדות בהתחלה אלא כמשחק חקר.
קליבלנד הושפע גם מהירי בבית הספר היסודי סנדי הוק. קליבלנד רצה שהמשחק החדש יהיה חסר אלימות, ולכן צוות הפיתוח החליט שבמשחק לא יהיו כלי נשק.
במשחק אין משימות או קווסטים - דברים שבדרך כלל נמצאים במשחקי ווידאו. זו הייתה החלטה מכוונת של צוות הפיתוח. קליבלנד בחר לעשות כך לאחר שקרא חיבור מאת ג'יימי צ'נג שיישם רעיונות דומים במשחק שלו "Don't Starve".
גרסאות גישה מוקדמת של "סאבנאוטיקה" שוחררו בפלטפורמת הגישה המוקדמת של סטים ב-16 בדצמבר 2014 וב - Xbox One Preview ב-17 במאי 2016. בזמן גרסאות אלה, במשחק לא היו מכניקות רעב או צמא. לאחר שספגה ביקורת ראשונית קשה במקצת, קבוצת הפיתוח בחרה לכלול מערכת כזו ובסופו של דבר גילתה שהיא עוזרת לשחקנים להתמצא בשלבים המוקדמים של המשחק. הגרסה המלאה של המשחק שוחררה ב-23 בינואר 2018 עבור מחשבים אישיים של Windows ו-macOS, וב-4 בדצמבר 2018 עבור קונסולות PlayStation 4 ו-Xbox One. גרסאות ה-Nintendo Switch, PlayStation 5 ו-Xbox Series X/S של המשחק ושל משחק ההמשך, שנקרא "", שוחררו ב-14 במאי 2021. מתחת לאפס שוחרר בגישה מוקדמת ב-30 בינואר 2019.
ביקורת.